
Prologo 


E texto den e publicacion aki a wordo skirbi prome cu 
publicacion di e buki “Manual di gramatica di Papiamento 

— Morfologia” (Departamento di Enseñansa 2010), den 

cual tambe ta trata e categorianan gramatical preposicion 
y interheccion. Sinembargo, mirando cu e trabou den 

e publicacion aki ta uno mas amplio cu den e manual 
menciona, Departamento di Ensefiansa a dicidi di publica e 
trabou aki asina mes, pa brinda tur usuario e posibilidad di 
uza esaki como material di referencia adicional. 


A laga e texto original manera cu e tabata, cu excepcion 

di algun adaptacion ortografico necesario y algun otro 
cambio chikito di redaccion. Nos ta spera cu e trabou aki 
por contribui na trece mas claridad y menos confusion ora di 
uza preposicion y interheccion na Papiamento. 


Presentacion* 


E trabou gramatical cu Comision di Gramatica ta presenta 
na Maneho di Idioma ta consisti di dos capitulo dedica na 
dos categoria gramatical, esta preposicion y interheccion. 
E dos capitulonan aki — originalmente — lo forma parti di un 
proyecto mas amplio cu tabata tin como obhetivo descripcion 
di un gramatica completo. A trata e categorianan gramatica 

| aki cu cierto prioridad pa motibo cu e gramaticanan di 
Papiamento existente — por lo general — no ta duna atencion 
na e categorianan aki. Un ke otro ta conta principalmente pa 
preposicion. Ademas di esey nos a tene cuenta tambe cu 

e echo cu den desaroyo di Papiamento awendia nos ta mira 
evidentemente y frecuentemente cierto confusion den uzo di 
e preposicionnan. 


E prome concepto di un gramatica completo tabata tin 
como obhetivo un gramatica cu un formato “intermedio” o 
sea entre un gramatica basico y un gramatica exhaustivo. 
Den transcurso di e trabou di elaboracion, e planificacion 

y e concepto di e trabou a cambia, den sentido cu a opta 
pa un gramatica “basico”. Consecuentemente mester limita 
e extension di e corpus pa trata y reduci profundisacion 

di e descripcion analitico, principalmente den caso di e 
preposicionnan. P'esey a limita tratamento di e corpus di e 
preposicionnan simpel na esnan mas importante y a trece 
padilanti solamente un parti limita di e otro subcategorianan: 
preposicion componi y expresion preposicional. Tambe 
ťasina cu e descripcion analitico di e relacionnan di e 
preposicionnan simpel a bira somero y den e caso di e 
otro subcategorianan solamente ta caracterisa nan “forma” 
someramente sin trata nan relacionnan. 


E cambio di concepto di e gramatica a trece cu ne cue 
formato “basico” di e dos categorianan cu nos ta presenta ta 
un “derivacion” di un formato “intermedio”. Nos ta consciente 
cu den e proceso di derivacion aki algo lo por a keda di e 
formato intermedio anterior. 


E grupo destinatario cu nos tabata tin na bista ta na prome 
luga tur e maestronan di scol relaciona cu siñamento y 
docencia di Papiamento. Pero tambe — den e mesun ambito 
di enseñansa -- e studiantenan di Papiamento. Ademas 

αἱ esey — mirando fuera di e area di enseñansa — nos ta 
sigur cu e trabou aki tambe lo por ta util como guia pa e 
periodistanan y tur esnan interesa pa conoce structura di 
Papiamento. 

E comision cu a traha riba e trabou gramatical aki tabata 
consisti di e siguiente integrantenan: Etley Lasten, Juan 
Maduro, Magriet Pourrier, Filomena Schwengle, Ramon 
Todd Dandaré y Pedro Velásquez. 


Na nomber di e Comision di Gramatica 
Pedro R. Velásquez — coordinador 
juli 2006 

l Preposicion 
1.1 Definicion 


Den termino general un preposicion ta expresa un relacion 
entre dos entidad: esun representa pa e complemento 
preposicional y e otro representa pa un otro parti di e frase. 
E complemento preposicional semper ta un sustantivo, 

un pronomber, un parti di frase of un frase. E preposicion 
semper ta para dilanti αἱ e complemento preposicional: 


E cas di mi tata. 
Den e caso aki mi tata ta e complemento preposicional. 
1.2 Forma 


Segun nan forma nos por parti preposicion den tres 
diferente sorto: preposicion simpel, preposicion componi y 
expresion preposicional. 


I. Preposicion simpel 

Preposicion simpel nos ta yama un preposicion cu ta 
consisti di un solo palabra, manera: cerca, contra, cu, den, 
di, entre, na, pa, riba y te. 


II. Preposicion componi 

Preposicion componi ta un preposicion cu ta consisti di dos 
of mas palabra, manera: banda di, bou di, cerca di, dilanti 
di, door di, for di den, memey di, pabou di, pafo di, panort 
di, pariba di, paseit di, patras di, rond di y tras di. Manera 
nos por ripara, den Papiamento e preposicionnan componi 
generalmente ta forma pa un adverbio (cerca, dilanti, 
memey, pabou, patras etc.) sigui pa e preposicion di. 


ν 


ΠΙ. Expresion preposicional 

Expresion preposicional nos ta yama un expresion forma 
semper pa un preposicion sigui pa un sustantivo cu na su 
turno ta wordo sigui pa un di dos preposicion (Prep. 1 + 
Sustantivo + Prep. 2), manera: a causa di, a peticion di, bou 
di direccion di, cu cooperacion di, cu poder di, den transcurso 
di, di parti di, en pugna cu, for di boca di, na comienso di, na 
nomber di, pa cortesia di, pa medio di, pa motibo di y pa via di. 


Den e publicacion aki, lo trata solamente preposicion simpel. 
1.3 Clasificacion y uzo di preposicion simpel 


1.3.1 Cerca 
E preposicion cerca por denota un relacion di espacio of un 
caracteristica. 


I. Relacion di espacio 
Den e relacion aki cerca ta indica un luga specifico den espacio: 


1. Federico ta biba cerca su tata. 

2. Pablo ta hungando cerca e bisiñanan. 

3. Por haya mas informacion cerca Sra. Comenencia na 
telefon 555-5555. 

4. E bishe ta sinti su mes trankil cerca e baca pinta. 


Cu verbo di movecion cerca ta denota un destinacion 
specifico den espacio: 


. Kico Manolo a bay haci cerca su ruman homber? 

. Mia pidi Francisca pasa cerca mi awe tardi. 

. Mi yiu, no yora mas, bin cerca tata. 

. E chuchubi a bula bay cerca e prikichi. 

. Ayera nos a bay cerca nos amigonan na Hotel Buena Vista. 

II. Caracteristica 
E preposicion cerca tambe por denota un fenomeno of 
caracteristica propio di un persona of grupo di persona: 


1. Cerca e Romanonan tabatin hopi custumber pagano. 

2. Hero tabata algo desconoci cerca e Indjannan Caquetio. 

3. Cerca Garcia Marquez elementonan surrealista ta na 
abundancia. 


1.3.2 Contra 
E preposicion contra ta denota un relacion di espacio of un 
relacion di oposicion. 


I. Relacion di espacio 
Den e relacion aki e preposicion contra ta denota contacto 
entre e dos entidadnan di e relacion preposicional: 


El a len contra e mesa. 

Erik a dal su tenchi contra un pia di e sofa. 
Maria a hala pega e stoel contra e cashi. 
E mata ta rama contra e muraya. 

Lucia a dal su auto contra un palo di luz. 

II. Relacion di oposicion 

Den e relacion aki e preposicion contra ta denota un 
accion of efecto di contrariedad entre e dos entidadnan di e 
relacion preposicional: 


1. Awe nochi e team di futbol di R.C.A. ta hunga contra e 
team di Estreya. 

2. E presidente di Venezuela ta contra e plan nobo di e 
presidente di Merca. 


Wanta e negativo di e slide contra e luz pa bo por mir'e bon. 


P" 

3. Durante e conferencia na Paris e paisnan Latino a 
protesta contra e proposicion di Banco Mundial. 

4. Ayera nochi den prizon durante e rebelion e 
prizoneronan a lanta contra e guardianan. 

5. Bayendo Corsou for di Aruba bo tin cu nabega contra 
coriente. 


Den e relacion aki contra por tin un uzo figurativo tambe: 


1. Mi a laga e mucha bay landa contra mi boluntad. 

2. Ta dificil pa humanidad gana e bataya contra AIDS. 

3. Loke el a caba di propaga ta contra ley. 

4. Miho bo no trece awe nochi argumento fofo contra e 
decision tuma. 

5. E stropi aki ta un bon remedi contra tosamento. 

6. Su chens pa gana briyechi ta tres contra muraya. 


1.3.3 Cu 

E preposicion cu ta indica relacion di compania, caracteristica, 
modo, circunstancia, medio, of e por ta un preposicion fiho 
di cierto verbo. 


I. Relacion di compania 
E relacion basico y mas frecuente cu e preposicion cu ta 
indica ta e relacion di compania: 


El a bay cine cu su mama. 

Mi ta contento cu boso ta biaha cu nos. 

Pedro ta gusta come pan cu keshi cu koffie cu lechi. 
Cu nan tres acerca nos ta dies. 

E ladron a baha na awa cu e caha di placa. 

II. Caracteristica 
Cu por indica un caracteristica tambe: 


1. Un mucha muhe cu bunita wowo preto. 
2. Un mucha homber cu hopi talento. 
3. E ta conoci como un hende cu mal manera. 


ΠΙ Modo 
Cu por indica modo: 


Mira cu ki atencion e ta haciendo su tareanan. 

Den e caso urgente aki nos lo colabora cu mucho gusto. 
E chikitin a bisa su mama: “Mami, mi ta stima bo cu 
henter mi curason.” 

5. Nos a duna nos comentario cu sintimento mixto. 


À ŒŒ MN 


IV. Circunstancia 


Cu por indica tambe un circunstancia den cua algo ta sosode: 


1. Ta ken por concentra su mes cu tur e boroto ey? 

2. Cu tur su dolor el a subi escenario y canta 
aparentemente alegre. 

3. Nan a core nan sua fo'i cas cu hopi zundramento. 

4. Cu barica yen bo no por traha asina duro. 


V. Medio 
Cu por indica un medio of instrumento pa haci algo: 


1. Tirso a basha e cadushi abou cu un machete. 

2. Nan a transporta e heridonan cu ambulance pa hospital. 
3. Cu un tractor nan a rosa henter e mondi. 

4. Por fabor, yena e formulario aki cu potlood y no cu pen. 


Ture afianan aki e studiantenan a traha cu gran perseverancia. 

VI. Preposicion fiho 

Ta uza cu tambe como preposicion fiho cu cierto verbo of 
expresion verbal: 

bringa cu, baha cu, pleita cu, pusta cu, pompa cu, core 
cu, cuminsa cu, caba cu, cuadra cu, hari cu, sofia cu, 
tene cuenta cu, tene compasion cu, tene pasenshi cu, ta 
contento cu, ta satisfecho cu etc. 


Nota: 
Ora cu ta uza e preposicion cu hunto cu e pronomber 
personal e, ta introduci e zonido nasal /n/ memey di nan: 


1. Pakico bo no ta bay cu ne? 
2. Ami cu ne ta bon amigo. 


1.3.4 Den 
E preposicion den ta indica relacion di espacio of relacion di 
tempo. 


I. Relacion di espacio 
Den e relacion aki den ta denota un entidad den un luga cu 
dos of tres dimension. E luga aki ta un espacio cera of limita: 


Mi a mir’e ta chapi den su cura. 

Mi amigonan ta keiro den auto. 

Tin hopi hende den misa awe. 

E ta biba den San Juan mes. 

E expedicion a perde den desierto. 

Nos a keda mira e avion te ora el a disparce den espacio. 

E relacion espacial cu den ta indica cu por tin un sentido 
abstracto of figurativo: 


A O y a 

. Den su rabia el a bisa cos ofensivo. 
. E ta un experto den asuntonan di ensefiansa. 
. Diasabra anochi Severino tabata den su awa. 


B’a dal e den wowo, ora bo a bis'e den su cara kico bo 
ta pensa di dje. 

Pa bo via nos a haya nos mes den preta. 

Corda riba nos ora boso ta den bon. 


Tur e asuntonan ey ta den tapara; nos lo trata nan despues. 


Un mucha autista ta biba den su propio mundo. 


. Relacion di tempo 


Como preposicion cu ta indica un relacion temporal, den 
por indica cierto lapso temporal determina of indetermina: 

. Den tres dia e trabou ta keda cla. 

. Den ki luna b'a nace? 

. E almanan di e difuntonan lo biba den eternidad. 

. Aruba ta yen di turista den temporada di Carnaval. 

. Casualmente nos tabata papiando di dje. Y den esey el 


a pasa inesperadamente. 


Den cierto caso den ta indica un momento indetermina den 
tempo: 


1. 
2. 


3. 
4. 


Bon, nos lo topa den kibra (di Mayaya). 

E conferencia tocante lenga crioyo mester tuma luga 
den e lunanan aki. 

E trabou lo keda cla den awe cu mafian. 

E mester a yega di Spafia den e dianan aki. 


Den por denota tambe proximidad of cercania temporal di 
un accion: 


N 


œ 


1. Ora nos a yega stadion, wega tabata den cuminsa. 
2. Bo sa, m'a tende cu nan ta den bin. 

3. Jonathan cu Sharon ta den casa. 

4. No bay ainda. Keda ward'e. E ta den yega. 


1.3.5 Di 
Di ta denota relacion di posesion of pertencia, di espacio, di 
tempo, di material, di cantidad, di contenido y di referencia. 


I. Relacion di posesion of pertenencia 
Por lo general di ta denota un relacion di posesion of 
pertenencia: 


1. E buki ey no ta di bo. 

2. Ture terenonan cu gobierno a cumpra tabata propiedad 
di Shon Alberto. 

3. No ta semper e studiantenan di un scol di hende rico ta 
e mihonan. 

4. Otro afia Carnaval di mucha lo ta mas trempan. 

5. Ami a nace un 17 di maart. 


E relacion aki por tin un uzo abstracto of figurativo: 


E ta un homber di palabra. 

Su tata ta un shon di hende. 

E ta un experto riba tereno di ensefiansa. 

Einstein tabata un di e cientificonan mas grandi di siglo XX. 
Su yiu ta un hoben di hopi talento. 

Nos tin hopi respet p'e, pasobra e ta un palo di homber. 

II. Relacion di espacio 
Di frecuentemente ta indica origen of procedencia den un 
relacion espacial: 


1. Di unda boso ta bin asina laat? 

2. Nos bisifianan a caba di yega di Colombia. 

3. El a cana di Playa te San Nicolas. 

4. Algun choller a huy ayera nochi di warda di polis. 


Nota 1: 
Den tur e ehempelnan anterior por uza e preposicion 
componi for di na luga di e preposicion simpel di. 


E relacion espacial por tin tambe un sentido abstracto of 
figurativo: 


Tur e muchanan ey ta di descendencia Peruano. 
Nos a tende un ke otro di bon fuente. 

Spafio ta un di e lenganan romano deriva di Latin. 
Nos ta fada di tanto bay di cashi pa muraya. 

III. Relacion di tempo 
Den e relacion aki di ta indica e punto inicial di un lapso temporal: 


1. Mi t'aki di dies or di mainta. 

2. E fiesta a dura di atardi te marduga. 

3. Di awo padilanti bo ta yega cas na tempo! 

4. Vakantie grandi ta dura di juli te augustus. 

5. E ley aki ta vigente di dia prome di januari 2025. 


Nota 2: 
Den e ehempelnan aki tambe por cambia di pa e preposicion 
componi for di. 


IV. Relacion di material 
Di por indica tambe e material di cua un entidad ta traha: 


Nelo ta Arubiano di nacemento, pero el a lanta na Hulanda. 


OA Œ N 


. Tur e co' hunganan ta di palo. 

. Bo holoshi ta di oro puro? 

. Mita bay pidi mi mama traha un sopi di pisca pa nos. 
. Ayera m'a come balchi di carni mula. 


Awa ta un composicion kimico di hidrogeno y oxigeno. 


E relacion di material por tin un nificacion abstracto of figurativo: 


σι δω 


. Tende mi bon, mi tambe ta sinti, mi no ta di hero. 
. E simpatisantenan di un partido politico sa tin un bril di 


palo, ora ta trata di e maneho di nan propio partido. 


. E homber ey no tin sintimento; e tin un curason di piedra. 
. Awe nochi mi ta mira luna di plata den firmamento. 
. E mucha muhe su cabeynan di oro tabata lombra den 


luz di solo. 


V. Relacion di cantidad 
Di ta denota tambe un relacion di cantidad. E unidad di 
cantidad por varia entre balor monetario, peso, midi y volumen: 

E cas grandi cu bo ta admira tin un balor di 500.000 florin. 
E piscina di e hotel ta contene mas cu 4000 liter di awa. 
Pa e barbecue nos lo tin mester di 50 liber di lomito. 
Rosario a cumpra 8 yarda di tela pa cortina. 

E avion tabata bula na un haltura di 12.000 pia. 

Wa pidi bo un crenchi di biña; no tanto asina! 


Den e relacion aki ta uza di tambe pa forma e numeralnan ordinal: 

Esaki ta e di dos biaha cu mi ta taha bo! 

E biaha aki ta e di tres biaha pa Corsou. 

December ta e di diesdos luna di afia. 

Un di e dianan aki nan lo celebra nan di cincuenta afia di 
casamento. 


VI. Relacion di contenido 
Di por indica tambe un relacion di contenido. Den e caso aki 
e di dos entidad ta e contenido di e prome entidad: 


Cumpra un saco di harifia pa cas. 

Danki pa e boter di bifia cu bo a regala mi. 

W a pidi bo un caha di siga, no un paki di sigaria. 
Prome aya nos tabatin e custumber di cumpra un saco 
di pinda ora nos bay cine. 

VII. Relacion di referencia 
Den e relacion di referencia e prome entidad ta concerni of 
referi na e di dos entidad: 


1. Dr. R. Garcia a haci un estudio di e malesanan tropical. 

2. Lo tene un referendum na october pa bin cu un reforma 
di nos Constitucion. 

3. E profesor Italiano aki tin un conocemento profundo di e 
teoria ey. 

4. Un articulo tendencioso den un corant por influencia un 
persona su interpretacion di un suceso of situacion. 


Nota 3: 

Frecuentemente ta confundi - incorectamente - e uzo 
referencial di e preposicion di cu esun di e preposicion riba. 
Den e ehempelnan anterior e uzo di riba lo no ta corecto! 


1.3.5.1 Di cu sustantivo colectivo 

Ta uza di cu cierto sustantivo cu un forma singular, pero cu 
un nificacion plural. Algun ehempel di sustantivo colectivo 
ta: bodogo, cacho, man, mancha, tou, troshi y trupa: 


1. Nanzi tabata loer e bodogo di siboyo den hofi di Shon Arey. 

. For di trempan cu e piscadonan a bay lama nan no por a 
mira un mancha di pisca. 

. Un trupa di wolf a ataca un bina bieu den mondi. 

. Awendia bo no ta haya un cacho di banana pa cumpra. 

Su mesun ruman a conta un tou di mentira di dje. 

. Ya cu bo ta bay supermercado bo por cumpra un man di 
bacoba y un troshi di druif pa mi. 

1.3.5.2 Di como preposicion fiho di verbo 

Di por ta tambe preposicion fiho di verbo. Algun ehempel ta: 
abstene di, consisti di, disfruta di, disfrasa di, duda di, gosa 
di, podera di: 


No duda di loke mi ta bisa bo. 

Den tempo di Cuaresma nos mester abstene nos di 
cierto gusto. 

E tesina aki ta consisti di cuatro capitulo. 

Den Carnaval el a disfrasa di payaso. 

Pronto nos lo por bay disfruta di nos pension. 

No ta probabel cu un pais bisifia di nos lo tribi di podera 
di nos isla. 


no ον 

1.9.6 Entre 
E preposicion aki ta denota un relacion di espacio, di tempo, 
di reciprocidad, di estado of di comparacion. 


I. Relacion di espacio 
Den e relacion aki entre ta indica un espacio intermedio: 


1. Savaneta ta keda entre Pos Chikito y Cura Cabay. 

2. Dene teatro mia sinta entre Isabel y Moira. 

3. E dede di memey ta keda entre e dede di renchi y e 
dede di mustra. 


_ 12 4. E bruid tabata para entre su miho amiganan. 


Nota 1: 
Den e relacion aki entre ta sinonimo di memey di. Den e 


relacion aki entre por tin tambe un uzo abstracto/ metaforico: 


1. Su welo ta hopi malo; e ta lucha entre bida y morto. 
2. Religion ta sifia nos scoge entre bon y malo. 
3. Entre teoria y practica tin un gran diferencia. 


II. Relacion di tempo 


Den e relacion aki entre ta indica un momento of periodo intermedio: 


1. E fiesta lo tuma luga entre tres or y nueb’or. 

2. Carnaval semper ta cay entre Afia Nobo y Diaranson di 
Shinishi. 

3. Marduga ta cay entre meyanochi y kibra di dia. 

4. E avion a sali entre cuarto pasa di ocho y och'or y mey. 


III. Relacion di reciprocidad 
Den e caso aki entre ta indica un relacion entre dos entidad 
pa cu otro: 


Entre Wan cu Greta tin un relacion straño. 

Laga e cos keda entre nos. 

Entre nan dos cos no ta andando bon. 

Den fisica conoce e fenomeno di atraccion magnetico 
entre obheto di metal. 

IV. Relacion di estado 
Den e relacion aki entre ta indica e estado cu un entidad ta 


haya su mes aden, cu no ta ni esun ni e otro di dos extremo: 


1. E colo ey ta entre blauw y berde. 
2. E musico tabata pasa su bida entre e notanan di su 
instrumento y e soñonan di un hende namora. 


3. Su sintimentonan tabata bay bin entre frustracion y optimismo. 
4. Mi ta tur confundi entre e splicacion teoretico y e uzo 
practico di e innovacion tecnico ey. 


V. Relacion di comparacion 
Den e relacion aki entre ta introduci un comparacion entre 
dos of mas entidad: 


1. Entre tur e hendenan ey mi no por a distingui mi amigo. 
2. Entre tur su yiunan Diego ta esun menos arogante. 

3. Tin un gran diferencia entre chimpanse y gorila. 

4. Bo mester scoge entre e diferente opcionnan cu tin. 


Nota 2: 

E nificacion di entre ta implica cu ta uza e preposicion aki, 
manera nos por ripara den e ehempelnan, dilanti di un coordinacion 
(copulativo) di dos elemento of dilanti di sustantivo den plural. 


Nota 3: 

E consecuencia di e uzo di entre dilanti di un coordinacion 
(copulativo) di dos elemento ta implica cu semper e ta bay 
compafa pa e conhuncion y (of cu) pa indica e relacion cu 
ta bin la caso. 


Nota 4: 
Hopi biaha nos ta ripara uzo di entre cu e preposicion pa: 


E fiesta lo tuma luga entre 10 or pa 3 or. 
Si tene cuenta cu Nota 3, por compronde cu esaki ta incorecto. 


Ta recomenda pa no haci uzo di e combinacion cu e preposicion 
pa, pero cu e conhuncion y (of e preposicion cu). 


1.3.7 Na 
E preposicion aki ta denota un relacion di espacio, di tempo, 
di modo, di medio, di cantidad, di destinacion of di referencia. 


I. Relacion di espacio 

E preposicion na den su relacion di espacio, por lo general, 
ta indica un luga den espacio, sea sin dimension of cu un of 
mas dimension: 


Colga e cadena na e haak. 

Francisco ta biba na Venezuela. 

No wak na laira, bo ta spanta e tempo. 

E ta na caminda pa cas. 

Fabio a tira su mes na vloer y cuminsa grita. 

Na Isla Trading tin baratio cu hopi mercancia di bon calidad. 

E relacion espacial di e preposicion aki tin un sentido 
abstracto of figurativo tambe: 


1. Mi kier sa cu Fabio ta tene mi na liña cu e asunto di pago di e cas. 
2. Si bo liña ta na awa, bo tin chens di gana. 

3. Ya ta dos siman caba cu Andres a cay na cama. 

4. Annie ta na hali palo pa sa si su examen a bay bon. 


II. Relacion di tempo 
Uzo di na den un relacion temporal ta indica un punto den 
tempo of cierto periodo: 


La Reina lo bishita nos na aña 2010. 
Cannen gusta biaha na juli. 

Nan dos a sali na e mesun momento. 

Na cuminsamento di aña tur hende ta bashi. 
Corda bin busca mi na ora. 

Sr. de Cuba ta na warda. 

III. Relacion di modo 
Den e relacion di modo na ta indica con un accion ta tuma 
luga of con un situacion ta presenta su mes: 


. Anita a core bin na yoramento. 

. Michael a sker e contrato na pida pida. 

. Pablo a lesa e comunicado na bos halto. 

Cathy a bisti na payaso. 

Nan a para na dos dos den rij. 

Ora e comedia a caba, mayoria di esnan presente a sali 
na harimento. 

E relacion di modo di na tin tambe un uzo abstracto of figurativo: 


1. E florero a cay kibra na filingrana. 

2. E ta biba na grandi. 

3. Henry ta sinta na su patarata grandesa den sofa sin 
saca un dede pa yuda. 

4. Vivian ta gusta pa tur hende bay na su amen. 

5. E pashent a muri na tino. 

6. Shhh, e baby ta na sofio! 

7. Mi bisiña a conta nos e redo na placa chikito. 


IV. Relacion di medio 
Den e relacion aki na ta indica e medio uza pa realisa e accion: 


Lito ta bay scol na pia. 

Federico a gatia na man cu pia yega cerca. 
Mama a cose e disfraz na man. 

Jose a cuminsa skirbi storia na Papiamento. 
Bo ta ripara cu e piesa ey ta traha na mashin. 

V. Relacion di cantidad 
= 16 Dene relacion aki na ta indica un cantidad defini of indefini: 


Mi ta lag’e na 75 florin pa bo. 

Ta na dozijn so bo por cumpra su mercancia. 

Na e lavanderia tabatin paña na monton pa laba. 

E hobennan a yega na boshi na e exposicion di auto. 

Bo tin fout na granel den bo texto. 

Despues di e inundacion nan a bende nan cas na prijs di 
baca flaco. 

7. Ta miho bo desea tur cos na midi y no desea di mas. 

Na ta indica tambe destinatario of meta: 


1. Na ken mi mester duna e regalo? 
2. Bo por duna e pafianan ey na e pobernan. 
3. El a entrega su carta di retiro na su director. 


Den e relacion aki na tin un uzo abstracto of figurativo 
tambe: 


1. Nan a tene un recepcion na su honor. 

2. No ta tur Arubiano ta traha na interes di nan pais. 
3. Den nos bario tin hopi cas grandi na benta. 

4. Hues a sentencia e asesino na morto. 


VI. Relacion di referencia 
Den e relacion aki na ta referi na e interpretacion di un 
persona di un suceso of situacion: 


Na mi opinion nos mester reuni mas biaha pa siman. 
Nos ta laga e decision na su bon criterio. 

Na mi idea b'a baha un tiki. 

Na mi parecer e mucha muhe ey ta na estado. 

Mi a tuma bo proposicionnan na consideracion. 

1.3.8 Pa 

E preposicion aki ta denota un relacion di espacio, di tempo, 
di causa, di agente, di intercambio, di comparacion, di 
frecuencia y di secuencia. 


I. Relacion di espacio 
Den e relacion aki pa ta indica: 


a. movecion of orientacion den cierto direccion: 


El a biaha pa Miami. 

Nos a core den trein di Amsterdam pa Den Haag. 

Nan a muda pa otro ciudad. 

Nan a hiba mucho cuminda pa e campamento na Arashi. 
E hobennan a tumba pa lama. 

Despues di e accidente e auto a keda cara paseit. 

MI ta puntra mi mes di con tur hende ta wak panort. 

. e destinatario di loke e prome entidad ta referi na dje: 


E tata a cumpra un cacho chikito pa su yiu. 

Papa a pone un trampa pa e djaca. 

E buki aki ta pa hobennan. 

Nos a cumpra un lampi pa e sala. 

Mi mester cumpra un taira nobo pa mi auto. 

Corda tur mi esfuerso y mi sacrificionan pa bo educacion. 
Tur mi amor ta pa bo so. 

Tur su carifio tabata pa e yiunan so. 

Tin tambe un variante abstracto of figurativo di e dos 
modalidadnan aki: 


1. Fruta ta bon pa salud. (b) 
_ 18 2 Mi ta duna bo un conseho pa bo mes bon. (b) 


3. Bo ta blo manda mi di cashi pa muraya. (a) 
4. Bo rapport a bay di malo pa pio. (a) 
5. Mi ta spera cu bo bishita n’ ta pa malo. (a) 


II. Relacion di tempo 
Den e relacion aki pa ta indica un punto of cierto periodo 
den tempo: 


1. P.G. a bay cera pa cuater aña. 

2. Bo n’ por kere cu mi ta caba e trabou di awe pa mañan! 
3. Pa cuarto pa shete bo n’ ta haya mi na cas mas. 

4. Pa basta tempo caba e ta malo. 

5. Beatris ta bay yega un ora pa otro. 

6. Pa afianan largo e prizonero cu a huy a keda fugitivo. 

7. E dia aki lo keda pa semper graba den mi memoria. 

8. Con e mucha ey por a cambia asina di un dia pa otro! 


III. Relacion di causa 
Den e relacion aki pa ta indica e rason of motibo pakico 
algo ta sosode: 


. Hopi turista gusta Aruba pa su bunita beachnan. 

. Pa su conocemento nan a vota p’e. 

. Aloe ta hopi uza pa su beneficionan. 

Bo ta haya bo den problema pa bo mal cabes. 

Henter comunidad a yuda busca e mucha pa duele di e mama. 
El a yuda nos pa su propio interes. 

. Wa keda babuca pa su conducta. 

IV. Relacion di agente 

Den e relacion di agente pa ta indica e agente di e accion 
den un construccion pasivo of un construccion activo cu un 
aspecto resultativo: 


1. E isla aki ta habita pa homber salvahe. 

2. E novela ta skirbi pa Denis Henriquez. 

3. E bentana a wordo kibra cu un piedra pa un choller. 
4. Su plannan tabata conoci pa tur hende. 


V. Relacion di intercambio 
Den e relacion aki pa ta indica e cambio di un entidad pa 
otro entidad: 


M'a cumpra e buki pa 25 florin. 

E Indjannan tabata troca cocolishi pa mercancia. 

Mi mester bay banco pa cambia florin pa dollar. 
Mucha gusta cambia bals pa kiniki. 

Ken lo kier cambia su propio yiu pa yiu di otro hende. 
Mi no ta bende mi inteligencia pa nada di mundo. 

VI. Relacion di comparacion 
Den e caso aki e complemento preposicional ta implica e 
norma standard di comparacion: 


Pa un Hulandes di e tempo aya e tabata papia bon Papiamento. 
Pa su edad e mucha aki ta demasiado spierto. 

Pa su calidad mediocre e co'i hunga ta caro. 

Pa un fiesta chikito nan a hiba mucho cuminda. 

Polis a weita nos pa ladron. 

Pa sabi cu bo ta, toch bo ta kiboca. 

Pa un delantero Ronaldo ta core pocopoco awendia. 

VII. Relacion di frecuencia 
Den e relacion aki pa ta indica un lapso di tempo specifico 
den cua e accion of situacion ta ripiti su mes: 


1. Sandro ta huma un pak'i sigaria pa dia. 
_ 20 2. Nos tin les di Papiamento cuatro biaha pa siman. 


3. Su salario pa luna ta 3500 florin. 
4. Pedro ta bay tres biaha pa aña cu vakantie. 


VIII. Relacion di secuencia 
Den e relacion aki pa ta indica ripiticion sucesivo di e mesun 
accion: 


Un pa un nan a sali bay. 

E baby a pasa di man pa man. 

Sonia a ripiti e storia palabra pa palabra. 

E noticia a core lihe di boca pa boca. 

Dia pa dia criminalidad ta aumenta riba nos isla. 

1.3.9 Riba 
E preposicion aki ta denota un relacion di espacio y un 
relacion di modo. 


I. Relacion di espacio 

Den e relacion aki riba ta denota cu e prome entidad: a) tin 
contacto of b) no tin contacto cu un superficie horizontal of 
vertical, expresa pa e di dos entidad: 


a. e prome entidad tin contacto cu un superficie horizontal of 
vertical: 


1. E caliz ta riba altar den misa. 

2. Despues di bautismo pasto a marca un cruz riba e 
mucha su frenta. 

E piscadonan a keda hopi ora riba lama. 

E mucha a trapa riba pia di su tata. 

E homber pelon no tin cabey riba su cabes. 

b. e prome entidad no tin contacto cu un superficie 
horizontal of vertical: 21 

1. E avion a pasa riba e cas. 
2. E parha a keda bula rond riba su neishi. 
3. Na blafon net riba su cabes tabatin un lampi colga. 


Tambe e preposicion aki por denota un relacion di espacio 
direccional: 


1. E porta di su cas ta habri riba caya. 
2. E cacho a bula riba e ladron. 
3. E keeper a bula riba e bala. 


Den e relacion di espacio riba por tin tambe un uzo 
abstracto/ figurativo: 


. Awo cu e mucha a bira grandi, e por para riba su propio pia. 
. No tin nada riba un bon yambo mara. 

. E ta un persona cu semper ta keda para riba su punto. 
. Mi tin e palabra riba mi punťi lenga. 

II. Relacion di modo 
Den e relacion aki riba ta denota e forma cu e accion 
expresa pa e predicado ta tuma luga: 


1. E baby ta cana riba su tenchi. 

2. Den circo e payasonan ta cana riba stelt. 

3. Tin hopi hende gusta cana riba mea den cas. 
Tambe riba por ta preposicion fiho di verbo: 


1. Papia riba hende ta mal cos. 

2. Ora bo haya pinda, corda riba mi. 

3. Tur anochi e mama ta pensa riba su yiu na Colombia. 
4. Ayera e cientifico a elabora riba cultura Indjan di Aruba. 


Nota: 
Pa haya sa algo mas di posibel uzo incorecto di riba, mira 
Nota 3 na 1.3.5. 


1.3.10 Te 
E preposicion te ta indica un relacion di espacio of un 
relacion di tempo: 


I. Relacion di espacio 
Den e relacion di espacio te ta indica un punto final di un 
trayecto espacial: 

. Tate Merca el a bula bay pa opera su wowo. 

. Pa bo yega e lifia ecuatonal bo mester bula bay te Ecuador. 
. Carlos a lanta su cas te ringbalk. 

. Bo tin cu studia e buki aki te capitulo 6. 

. E caminata ta di Westpunt te Punta Basora. 

. Nos mester a bula di Aruba te Miami pa nos por a subi 


un crucero pa Alaska. 


. Juanita a yora di su cas te aeropuerto. 


8. Awe e bode su ruta di parti carta ta di Playa te Santa Cruz. 


E relacion aki por tin uzo abstracto/figurativo tambe: 


1 
2. 
3 


II. 


. Simon ta te su nek den debe. 


"E mucha ey tin mi te aki di nervio”, e mama a bisa desespera. 


. Su animo a baha te suela. 


Relacion di tempo 


Den e relacion aki te ta indica un punto final di un trayecto 
temporal: 


1. 


Den e buskeda di e reis di su antepasadonan el bay bek 
cuater generacion te siglo 17. 

El a traha riba su investigacion di januari te maart. 

E congreso a dura di mainta tempran te atardi laat. 
Sonia lo keda Hulanda te fin di luna. 

Pedro a yega cas seis or pasa, pasobra drag race a dura 
te cinc’or di marduga. 

Hues a suspende e huicio te awe atardi cinc'or. 


2 Interheccion 


Interheccion ta palabra of grupo di palabra cu un caracter 
independiente den un frase. Nan no ta forma parti di e frase 
y nan no ta mara sintacticamente na ningun parti di frase. 
Semanticamente, o sea for di e punto di bista di loke nan ta 
nifica, interheccion ta expresa - por lo general - sintimento 
emocional. Nos ta haya interheccion den frase sclamativo. 


2.1 Expresion emocional 


E sintimentonan emocional cu interheccion ta expresa tin un 
caracter varia. Asina nan por expresa: 


alegria of satisfaccion: ay!, esta bon!, Dios Gracia!, Danki 
Dios!, dushi!, tremendo!, ha ha!, wel wel! 


deseo: ohala!, mara (e)!, Dio (s) laga!, cu Dios su poder! 
asombro of sorpresa: caramba!, kico?, berdad?, anh?, mi 
mama!, lag’i nek!, no por ta!, Hesus!, hesuse!, holo!, wel wel! 


dolor: ay!, ou! 


rabia of disgusto: caramba!, conchale!, basta!, bestia!, Dio(s) libra! 
spanto of miedo: uy!, abrenuncia!, Dios misericordia! 


ironia: ayo coroto!, sampet!, ah no?, (masha) bunita! 
desprecio of repugnancia: che!, ba! 

Nota 1: 

E mesun interheccion por expresa diferente sintimento, 


manera ta e caso di ay!, cu por expresa alegria of dolor, y 
caramba!, cu ta expresa asombro of rabia. 

Nota 2: 

“Palabra malo” tambe ta pertenece na e categoria di 
interheccion. Nan ta expresa mas tanto rabia, disgusto, 
asombro of dolor. Y tin biaha ironia. 


Nota 3: 

Entonacion ta un factor importante den uzo di interheccion. 
Ta e factor aki ta indica cua ta e nificacion di un interheccion 
cu ta bin al caso (mira Nota 1). 


2.2 Otro funcion 


No semper e interheccionnan ta expresa sintimento 
emocional. Nan por tin otro funcion tambe como apelativo, 
afirmacion, saludo y despedida, y palabra onomatopeyico. 


2.2.1 Apelativo 

Tin interheccion cu tin un funcion apelativo, den e sentido 
cu ta uza nan pa hala atencion di un hende: 

epa!, (h)ey!, ssst! 


2.2.2 Afirmacion 
Tin interheccion cu ta sirbi pa afirma un contesta: 


naturalmente!, claro (cu si)!, (con) po laga! 
2.2.3 Saludo y despedida 
E interheccionnan por funciona tambe como palabra pa 


cuminda y tuma despedida: 


ayo!, te aworo!, te despues!, te den kibra (di Mayaya)!, con 
ta?, ke ubo? 


2.2.4 Palabra onomatopeyico 
E interheccionnan por tin un caracter onomatopeyico, o sea 
cu nan ta imita zonido: 


bam!, bragadam!, miou!, waf waf!, beee! 

